Demografiala kontado

Demografiala kontado esas la procedo di enrejistro e kalkulo di informi pri la tota habitantaro di ula lando, e lua distributado tra la teritorio, lua distributado segun evo, sexuo, revenuo, edc. La skopo di demografiala kontadi esas obtenar informi pri la tota habitantaro di ula lando, por pose uzar en projeti di politiki sociala, establisar la quanto di reprezentanti elektebla po regioni, edc.

Demografiala kontado facesas de multa tempo, exemple dum Akemedida imperio en Persia, en antiqua Egiptia, en Biblial Israel, en kelka urbi di antiqua Grekia, en antiqua Roma, en Chinia e mem dum Inkao imperio. De la fino di la 19ma yarcento til nun, la maxim multa landi facas periodala kontadi, ordinare ye singla 10 yari, ma altri mem ye singla 5 yari. Nun, la skopo di demografiala kontato esas obtenar serio di informi qui posibligos produktar demografiala ed ekonomiala statistiki, exemple savar la demografiala kresko di tota regioni de la lando, la quanto di personi habila por votar, la quanto di personi qui povas pagar imposti, la quanto di infanti qui ne studias en skoli, la quanto di adulti qui ne savas lektar e skribar, la quanto di individui evoza, edc.

*
Kategorio:Habitantaro 
Kategorio:Sondala metodologio 
Kategorio:Statistikala specimenigo